
                             Dərman vasitəsinin istifadəsi üzrə təlimat (xəstələr üçün)


[bookmark: _GoBack]SİNDOLOR    5 mq/q 5 mq/q 20 mq/q gel  
SINDOLOR

Beynəlxalq patentləşdirilməmiş adı: Piroxicam, Cyclobenzaprine, Lidocaine

Tərkibi
Təsiredici maddə:  1 q gelin tərkibində 5 mq piroksikam, 5 mq siklobenzaprin hidroxlorid, 20 
                               mq lidokain vardır.
Köməkçi maddələr:karbopol 980, trietanolamin, D-pantenol, etanol (96 %), propilenqlikol, 
                                metilparahidroksibenzoat (E218), propilparahidroksibenzoat (E216),   
                                təmislənmiş su.

Təsviri
Orta qatılığı olan, homogen, şəffaf, sarımtıl, tərkibində hissəciklər olmayan geldir.

Farmakoterapevtik qrupu
Oynaq və əzələ ağrısı üçün yerli preparatlar, iltihabəleyhinə preparatlar, yerli istifadə üçün qeyri-steroidlər.
ATC kodu: M02AA07.

Farmakoloji xüsusiyyətləri
Farmakodinamikası
Piroksikam qeyri-steroid iltihabəleyhinə preparatdır (QSİƏP). Piroksikamın iltihabəleyhinə və analgetik təsiri siklooksigenazanın, xüsusən PGE1 və PGF2 geri dönən inhibə edilməsi nəticəsində prostaglandinlərin sintezinin inhibə edilməsi ilə əldə olunur. Piroksikam tromboksansintetaza, prostasiklinsintetaza və ya lipoksigenazanı inhibə etmir. Piroksikam aktiv neytrofillər tərəfindən superoksid anionunun sərbəst buraxılmasını inhibə edir və revmatoid faktorunun istehsalını azaldır. Piroksikamın iltihabəleyhinə təsiri, kimyəvi iltihab mediatorların (xüsusilə kallikrein sisteminin) istehsalı, sərbəst buraxılması və aktivləşdirilməsinə müdaxilə etməsi və ya kollagenin tərkib hissəsi olan qlikozaminoqlikanın sintezinin inhibə etməsi ilə izah olunur. Piroksikam dəriyə istifadə olunduqda iltihabəleyhinə təsir göstərir.
Siklobenzaprin (trisiklik antidepressantlarla oxşar kimyəvi quruluşu və eyni təsir mexanizmi vardır) yerli istifadədən sonra analgetik xüsusiyyətlərə malikdir.
Lidokain sinirlərdə natriumun axınının inhibə etməsinə əsaslanan təsir mexanizmə malik olan amid quruluşlu güclü yerli anestetikdir. Lidokainin yerli anestetik təsiri ağrı siqnalını keçirən sinir ötürülməsinin qarşısını almaqdan ibarətdir. Lidokain neyronların membranlarını stabilləşdirir və sinir ötürülməsinin başlanğıcı və keçirilməsi üçün lazım olan ion axınını inhibə edir.
Farmakokinetikası
Yerli istifadədən sonra piroksikam yerli aktivliyə malikdir və çox aşağı sistem konsentrasiyalara (tətbiq olunan dozanın təxminən 2-5%) nail olur.
Siklobenzaprin toxumalarda yerli ağrıkəsici təsir üçün kifayət edən konsentrasiyalara, lakin terapevtik göstəricilərdən aşağı plazma konsentrasiyalara nail olur.
Lidokain yerli tətbiqdən sonra sorula bilər, absorbsiya sürəti həm tətbiq nahiyəsindən, həm də konsentrasiyadan asılıdır, transdermal absorbsiya zamanı sürətlə metabolizə olunur.
Klinikayaqədərki təhlükəsizlik məlumatları
Məlumat yoxdur.

İstifadəsinə göstərişlər
Sindolor gel oynaqların və yumşaq toxumaların iltihablı və travmadan sonrakı vəziyyətlərində, çıxıqlar, burxulmalar, kontuziyalar, əzələ dartılmaları, menisk zədələnmələri, tenosinovit və kontrakturalarda təyin edilir.

Əks göstərişlər
· Piroksikam, asetilsalisil turşusu və digər qeyri-steroid iltihabəleyhinə preparatlara, siklobenzaprin hidroxlorid, lidokainə və ya preparatın tərkibində olan köməkçi maddələrə qarşı yüksək həssaslıq.
· Anamnezində asetilsalisil turşusu və ya digər qeyri-steroid iltihabəleyhinə preparatların istifadəsindən sonra yaranan astma, burun polipləri, angionevrotik ödem və ya övrə kimi xəstəlikləri olan pasiyentlər.
· Hamiləliyin üçüncü trimestri.

Xüsusi göstərişlər və ehtiyat tədbirləri
Sindolor gel aşağıdakı hallarda ehtiyatla istifadə olunmalıdır:
· mədənin qıcıqlanması, mədə və ya onikibarmaq bağırsaq xorası, mədə qanaxması kimi mədə-bağırsaq xəstəlikləri olan pasiyentlərdə;
· ürək xəstəlikləri, böyrək xəstəlikləri və ya qanaxma ilə diatezi olan pasiyentlərdə;
· dehidratasiya, hipovolemiya və hipotenziya xəstəlikləri nəticəsində böyrək toksikliyin yüksək potensialı olan pasiyentlərdə;
· astma, allergik rinit, burun polipləri, xroniki sinusit xəstəlikləri olan pasiyentlərdə;
· qlaukoma və sidiyin tutulması olan pasiyentlərdə.
Sindolor gel, selikli qişalara və ya gözlərə (təsadüfən düşdükdə bol su ilə yuyulmalıdır), geniş dəri nahiyələrinə, zədəli dəriyə və ya okklyuzion sarğı ilə istifadə edilməməlidir. Gelin istifadəsi zamanı dəri səpgiləri, yaralar əmələ gələrsə müalicə dayandırılmalıdır.
Köməkçi maddələr haqqında xüsusi məlumat
Preparatın tərkibində allergik reaksiyalara (gecikmiş ola bilər) səbəb olan metilparahidroksibenzoat və propilparahidroksibenzoat və  dərinin qıcıqlanmasına səbəb olan propilenqlikol vardır.

Digər dərman vasitələri ilə qarşılıqlı təsiri 
Sindolor gel tövsiyələrə uyğun istifadə olunduğu halda dərman maddələrinin sistem absorbsiyası  cüzidir və bu səbəbdən piroksikam, lidokain və siklobenzaprinin sistem istifadə olunan dərman formaları üçün bildirilən digər dərman vasitələri ilə qarşılıqlı təsirlərinin baş vermə ehtimalı azdır.
Əhəmiyyətli sistem absorbsiya hallarında (zədələnmiş dəriyə və ya okklyuzion sarğının istifadəsi zamanı), tərkibində eyni təsiredici maddələr olan lakin sistem istifadə olunan preparatlar üçün təsvir edilən qarşılıqlı təsirlərə bənzər təsirlər baş verə bilər: 
· toksik təsirlərin güclənməsi səbəbindən tokainid sinfindən antiaritmik preparatlar və lidokain arasında;
· toksik təsirlərin güclənməsi və quruluşunun oxşarlığı səbəbindən siklobenzaprin və trisiklik antidepressantlar arasında;
· siklobenzaprin və monoaminoksidaza inhibitorlarının (MAOİ) eyni zaman istifadəsi qıcolmalar, yüksək qızdırma və hətta ölümə səbəb ola bilər;
· mərkəzi sinir sisteminə depressiv təsirinin güclənməsi ehtimalı səbəbindən siklobenzaprin və sedativlər, anksiolitiklər, allergiyaəleyhinə preparatlar arasında;
· mədə-bağırsaq sisteminində qanaxma riskinin artması səbəbindən piroksikam və antikoaqulyantlar və ya asetilsalisil turşusunun birlikdə istifadəsi zamanı;
· sidikqovucu təsirinin azaltması səbəbindən piroksikam və diuretiklər arasında.
Qarşılıqlı təsirlər tədqiqatları yalnız böyüklərdə aparılmışdır.
Uyuşmazlıq
Təyin olunmamışdır.

Hamiləlik və laktasiya dövründə istifadəsi
Hamilə qadınlarda Sindolor gelinin istifadəsinə dair məlumat yoxdur və ya məhduddur.
Hamiləliyin üçüncü trimestrində qeyri-steroid iltihabəleyhinə preparatların (piroksikam) qəbulu döl üçün yüksək risk yaradır. Bundan əlavə, hamiləlik dövründə siklobenzaprin istifadəsinə dair məlumat yoxdur və ya məhduddur. Bunu nəzərə alaraq, hamiləliyin ilk iki trimestrində Sindolor gelin istifadəsi tövsiyə edilmir və hamiləliyin üçüncü trimestrində əks göstərişdir.
Piroksikam, lidokain və siklobenzaprinin ana südünə keçməsi səbəbindən, laktasiya zamanı Sindolor gelin istifadəsi tövsiyə edilmir.

Nəqliyyat vasitəsini və digər potensial təhlükəli mexanizmləri idarəetmə qabiliyyətinə təsiri
Sindolor gelin tövsiyələrə əsasən istifadə edildiyi halda, nəqliyyat vasitəsini və digər potensial təhlükəli mexanizmləri idarəetmə qabiliyyətinə təsiri yoxdur və ya cüzidir.
Buna baxmayaraq, sistem absorbsiyasını artıran xüsusi şərtlər olduqda (məsələn, zədələnmiş dəriyə və ya okklyuzion sarğı altında istifadəsi), pasiyentlər nəqliyyat vasitəsini və digər potensial təhlükəli mexanizmləri idarəetmə qabiliyyətinə təsir edən əlavə təsirlərin  (yuxululuq, konfuziya, halüsinasiya, narahatlıq, başgicəllənmə, dumanlı görmə) baş verə biləcəyi barədə xəbərdar edilməlidirlər. Bu əlavə təsirlər nəqliyyat vasitəsini və digər potensial təhlükəli mexanizmləri idarəetmə qabiliyyətinə təsir göstərə bilər.

İstifadə qaydası və dozası
Sindolor gel dəriyə istifadə üçün nəzərdə tutulub.
Böyüklər və 15 yaşdan yuxarı uşaqlar
Sindolor gel ağrılı nahiyənin dərisinə çəkilməli və tamamilə sorulana qədər yeridilməlidir. 
Tövsiyə olunan doza gündə iki dəfə 0,5 - 1 q gel təşkil edir (gelin 3 - 4 sm uzunluğuna bərabərdir). Müalicə müddəti pasiyentin vəziyyətindən və klinik inkişafından asılıdır.  Preparat ilə 7 günlük müalicədən sonra pasiyentin vəziyyəti yaxşılaşmadıqda müalicə yenidən qiymətləndirilməlidir.
15 yaşdan aşağı uşaqlar
15 yaşdan aşağı uşaqlarda Sindolor gel preparatının təhlükəsizliyi və effektivliyi müəyyən edilməyib. Bu səbəbdən bu pasiyentlərdə Sindolor gel istifadə edilməməlidir.

Əlavə təsirləri
Əlavə təsirlərin tezliyi aşağıdakı parametrlərlə təyin edilir:
çox tez-tez (≥ 1/10); tez-tez (≥ 1/100 - < 1/10); bəzən (≥ 1/1000 - < 1/100); nadir hallarda 
(≥  1/10000 - < 1/1000); çox nadir hallarda (< 1/10000); məlum deyil (əldə olan məlumatlara görə  tezliyi qiymətləndirmək mümkün deyil).
Dəri və dərialtı toxumaların pozğunluqları
Nadir: gelin istifadə olunduğu nahiyələrdə dərinin qabıqlanması, qaşınma, eritema, fotohəssaslıq reaksiyası və ya hiperpiqmentasiya.
Çox nadir: Stevens-Johnson sindromu (SJS) ve toksik epidermal nekroz (TEN)
Mədə-bağırsaq sisteminin pozğunluqları
Bəzən: ürəkbulanma və dispepsiya.
Nadir: abdominal ağrı və qastrit.
Tənəffüs sistemi, döş qəfəsi orqanları və divararalığının pozğunluqları 
Çox nadir: bronxospazm və dispnoe.
Əlavə təsirlərin bildirilməsi
Dərman vasitəsinin qeydiyyatından sonra şübhəli əlavə təsirlərin bildirilməsi vacibdir. Bu dərman vasitəsinin fayda-risk nisbətinin davamlı izlənilməsinə imkan verir. 
Dərman vasitələrinin istifadəsi zamanı yaranan əlavə təsirlər haqqında məlumatlar Azərbaycan Respublikası Səhiyyə Nazirliyi Analitik Ekspertiza Mərkəzinə verilməlidir (Ünvan: AZ1065, Azərbaycan Respublikası; Bakı şəh., Cəfər Cabbarlı küç., 34.;  Faks: (99412) 596-07-16 ; e-mail: adr@pharma.az ; Tel.:(99412)596-05-20 Qaynar xətt (99412) 596-07-12).
Əlavə təsirlər haqqında məlumat verməklə, Siz, bu dərmanın təhlükəsizliyi barədə daha çox məlumatın toplanmasına kömək etmiş olursunuz.

Doza həddinin aşılması
Simptomları
Tövsiyələrə uyğun olaraq Sindolor gel preparatının istifadəsi halında, doza həddinin aşılmasının baş vermə ehtimalı azdır.
Sistem absorbsiyanı artıran xüsusi hallarda (zədələnmiş dəriyə və ya okklyuzion sarğı ilə istifadə) və ya tövsiyə ediləndən daha çox miqdarda gel istifadə edildikdə, siklobenzaprin və ya piroksikamın sistem istifadəsi zamanı yaranan reaksiyalara oxşar əlavə təsirər yarana bilər. Yarana bilən əlavə təsirlər: başgicəllənmə, konfuziya, halüsinasiyalar, narahatlıq, dumanlı görmə, yuxululuq və ya ağızda quruluq (siklobenzaprin) və ya su-elektrolit balansının pozğunluğu səbəbindən ödem, yuxarı abdominal ağrı (piroksikam). Sindolor gelin tərkibində lidokain az miqdarda olduğundan, doza həddinin aşılmasının ehtimalı yoxdur.
Müalicəsi
Doza həddinin aşılması halında gelin tətbiq edildiyi nahiyə bol su və sabunla yuyulmalıdır və simptomlar tam düzələnə qədər müalicə dayandırılmalıdır.

Buraxılış forması
25 q,  45 q, 100 q və ya 170 q gel, polietilen burulan qapaqlı alüminium tubda. 1 tub içlik vərəqə ilə birgə karton qutuya qablaşdırılır.

Saxlanma şəraiti
30ºС temperaturdan yüksək olmayan, orijinal qablaşmada  və  uşaqların əli çatmayan yerdə saxlamaq lazımdır. 

Yararlılıq müddəti
3 il.
Yararlılıq müddəti bitdikdən sonra istifadə etmək olmaz.

Aptekdən buraxılma şərti
Reseptsiz buraxılır.

İstehsalçı
FITERMAN PHARMA S.R.L.

IASI, Rumıniya.

Qeydiyyat  vəsiqəsinin  sahibi
FITERMAN PHARMA S.R.L.
Str. Moara de Foc nr. 35, 700520,
Iasi, Rumıniya.




